Ludvig Gustav Braathen
Store norske leksikon,Teknologi og industri,Transport,Luftfart,Biografier i luftfart
Ludvig Gustav Braathen var en norsk skipsreder og luftfartspioner. Han startet opp og ledet flyselskapet Braathens.
Karriere Braathen startet i 1926 eget rederi (nå Ludv. Braathens Rederi A/S). Han er særlig kjent for sin innsats i norsk luftfart. Allerede i 1938 hadde han uten hell forsøkt å få tillatelse av norske myndigheter til å starte en flyrute mellom Oslo og New York, og etter andre verdenskrig stiftet han 26. mars 1946 Braathens SAFE. Braathens SAFE åpnet det som skulle bli den første flyrute fra Norge til Hongkong i 1947. Braathens flygninger til Hongkong stanset i 1954, etter at SAS fikk enerett på utenlandsflygninger fra Norge, og fra 1952 begynte Braathens å fly innenlandsruter.Braathen ledet både flyselskapet og rederiet frem til 1976. Flyselskapet ble kjøpt opp av SAS i 2001. Forfatterskap Braathen utgav bøkene Alltid videre (1957), Refleksjoner – i ledige stunder (1967) og Veien fremover (1975). Les mer i Store norske leksikon Braathens Ludvig G. Braathen i Norsk biografisk leksikon